ইন্দ্রজিৎ (চলচ্চিত্র)

ইন্দ্রজিৎ একটি বাংলা একশনধর্মী চলচ্চিত্র যার পরিচালক অঞ্জন চৌধুরী ও প্রযোজক বিশ্বদীপ দে। ১৯৯২ সালে্র ২৪ এপ্রিল এই ছবিটি মুক্তি পায়।

 কাহিনী 
ইন্দ্রজিৎ একজন সৎ পুলিশ অফিসার। তার চাকরিটা করে দিয়েছিলেন বিধায়ক সুপ্রকাশ সান্যাল। ইন্দ্রজিতের দাদা বিশ্বজিত বড় উকিল আর ভাই অভিষেক বেকার। ইন্দ্রজিৎ চেষ্টা করে সৎভাবে কর্মজীবন চালাতে। বিধায়কের ছেলে রাজা একটি মেয়েকে ধর্ষণ করলে তার তদন্ত করতে আসে ইন্দ্রজিৎ। মেয়েটি আত্মহত্যা করে। ইন্দ্রজিৎ গ্রেপ্তার করে রাজাকে। বিধায়ক সান্যাল বার বার চাপ দিয়ে হুমকি ও ভয় দেখিয়েও ইন্দ্রজিতকে দমাতে পারেননা, কারণ সৎ উপরওয়ালা পুলিশকর্তা ইন্দ্রজিতের কাজে সন্তুষ্ট। অনেক ঝামেলার পরে ইন্দ্রজিৎ আদালতে রাজাকে উপস্থিত করলে তার হয়ে মামলায় দাঁড়ান দাদা বিশ্বজিত। ইন্দ্রজিৎ পারিবারিক অশান্তি ও হুমকিকে পরোয়া করেনা কর্তব্যের তাগিদে।

 অভিনয় 
 রঞ্জিত মল্লিক - ইন্দ্রজিৎ
 শুভেন্দু চট্টোপাধ্যায় - সুপ্রকাশ সান্যাল
 অনিল চট্টোপাধ্যায় - পুলিশ কর্তা
 রুমা গুহঠাকুরতা
 অভিষেক চট্টোপাধ্যায় - অভিষেক
 অনুপ কুমার - অনাদি
 অনুরাধা রায়
 দিলীপ রায় - বিশ্বজিত
 চুমকি চৌধুরী - রুপা
 সুনীল মুখোপাধ্যায় - চোর
 সৌমিত্র বন্দ্যোপাধ্যায় - রাজা

 তথ্যসূত্র 

বিষয়শ্রেণী:১৯৯২-এর চলচ্চিত্র
বিষয়শ্রেণী:বাংলা ভাষার চলচ্চিত্র